CELEX: 62018TN0185
Language: lv
Date: 2018-03-14 00:00:00
Title: Lieta T-185/18: Prasība, kas celta 2018. gada 14. martā – Lucchini/Komisija

7.5.2018   
            
            
               LV
            
            
               Eiropas Savienības Oficiālais Vēstnesis
            
            
               C 161/70
            
         Prasība, kas celta 2018. gada 14. martā – Lucchini/Komisija
   (Lieta T-185/18)
   (2018/C 161/88)
   Tiesvedības valoda – itāļu
   
      Lietas dalībnieki
   
   
      Prasītāja: Lucchini SpA (Livorno, Itālija) (pārstāvis: G. Belotti, advokāts)
   
      Atbildētāja: Eiropas Komisija
   
      Prasījumi
   
   Prasītājas prasījumi Vispārējai tiesai ir šādi:
   
               —
            
            
               pēc iepazīšanās ar pārkāpumiem, kas konstatēti Tiesas spriedumos, ar kuriem tika atcelts Komisijas 2009. gada 30. septembra lēmums C (2009) 7492, galīgā redakcija, par EOTKL 65. panta pārkāpumu (COMP/37.956 – Stiegrojuma apaļtērauds – Atkārtota pieņemšana), atcelt Komisijas lēmumu par noraidīšanu, kas ietverts 2018. gada 17. janvāra vēstulē, un vienlaicīgi uzdot Komisijai atmaksāt prasītājai nelikumīgi uzlikto un samaksāto sodu, kā arī uzkrātos procentus.
            
         
               —
            
            
               atcelt Komisijas lēmumu par noraidīšanu, kas ietverts 2018. gada 9. marta vēstulē, un uzdot Komisijai ļaut prasītājai piedalīties procedūrā COMP/37.956, kura Komisijai ir jāatsāk, lai izpildītu minēto spriedumu prasības.
            
         
               —
            
            
               pakārtoti piespriest izmaksāt prasītājai kompensāciju par summu, kas nav mazāka par 10 miljoniem euro, vai summu, kas tiks noteikta tiesvedības laikā, vai kuru Vispārējā tiesa uzskatītu par taisnīgu, lai atbilstoši sodītu par pierādīto Hartas 41. panta pārkāpumu.
            
         
      Pamati un galvenie argumenti
   
   Prasītāja atgādina, ka Tiesa ir atcēlusi Komisijas 2009. gada 30. septembra lēmumu C (2009) 7492, galīgā redakcija, par EOTKL 65. panta pārkāpumu (COMP/37.956 – Stiegrojuma apaļtērauds – Atkārtota pieņemšana) (1), un precizē, ka, neraugoties uz šīs atcelšanas formulējumu, atbildētāja ir atteikusies atmaksāt samaksāto sodu, kā arī uzaicināt prasītāju iesaistīties starpposmā uzsāktajā administratīvajā procesā.
   Savas prasības pamatojumam prasītāja ir izvirzījusi divus pamatus.
   
               1.
            
            
               Komisijas Regulas (EK) Nr. 773/2004 (2004. gada 7. aprīlis) par lietas izskatīšanu saskaņā ar EK līguma 81. un 82. pantu, ko vada Komisija (Dokuments attiecas uz EEZ) (2), 10.-14. panta pārkāpums, it īpaši prasītājas tiesību uz procedūru, kurā ievērots tiesiskums, un tās tiesības uz aizstāvību, pārkāpums.
               
                           —
                        
                        
                           Šajā ziņā tiek norādīts, ka dalībvalstu piedalīšanās uzklausīšanā nav tikai vienkārša formalitāte, jo konkurences iestādes ir daļa no komitejas, ar kuru Komisijai ir jākonsultējas pirms jebkāda lēmuma pieņemšanas. Minētajām iestādēm ir vienmēr jāpiedalās plenāruzklausīšanā, kas ir centrālais tās procedūras posms, kurā uzņēmumu aizstāvība koncentrēti pauž savus argumentus uz sacīkstes principu balstītās debatēs ar Komisiju.
                        
                     
         
               2.
            
            
               Eiropas Savienības Pamattiesību hartas 41. panta pārkāpums, it īpaši tiesību uz labu pārvaldību pārkāpums.
            
         
      (1)  Feralpi/Komisija C-85/15 P, EU:C:2017:709; apvienotās lietas C-86/15 P Ferriera Valsabbia/Komisija, C-87/15 P, Alfa Acciai/Komisija (EU:C:2017:717), C-88/15 Ferriere Nord/Komisija (EU:C:2017:716) un C-89/15 P Riva Fire (EU:C:2017:713).
   
      (2)  OV L 123, 27.4.2004, 18. lpp.